Паннония

Паннония,  Pannonia, провинция Старовѣкого Рима, ограничена на сѣверѣ и востоку Дунаем, на югу — Савов, на западѣ — Норицкыма Алпами ( Norische Alpen).Обнорский Н.П., Ястребов Н.В.: Паннония.
Городы Паннонии
 Город  Днешня назва  Держава Aquincum  Budapest   Мадярщина Brigetio  Komárom  Мадярщина Carnuntum  Bad Deutsch-Altenburg  Австрия Emona  Ljubljana  Словения Mursa  Osijek  Хорватия Noviodunum  Drnovo  Словения Poetovia  Ptuj  Словения Savaria  Szombathely  Мадярщина Scarbantia  Sopron  Мадярщина Serbinum  Bosanska Gradiška  Босния и Герцеговина  Sirmium  Сремска Митровица  Сербия Siscia  Sisak  Хорватия Vindobona  Wien  Австрия

История
Панония простерала ся на териториях днешных Австрии, Мадярщины, Сербии, Словении, Хорватии.

В I. сторочу до н. е. територию завоевав цѣсарь Октавиан Август и зробив з ней провинцию Паннония (9 до н. е.). Римске панованя держало 400 рокы. В роках 535–565 Паннония была под владов Лонгобардох, по одходѣ котрых пришли Авары.

В провинции мали проблемы з повстанями покореных мѣстных обывательох и з непрестанныма нападами варварскых племен, зашто мусѣли там держати войско. З административных и военных причин около року 106 цѣсарь Траян роздѣлив провинцию на Горну Паннонию,    Pannonia Superior (западны 2/3), и Дольну Паннонию,   Pannonia Inferior (восточна 1/3). При цѣсари Диоклетианѣ кажда з двох части была еще раз роздѣлена надвое. Часть меджи Дравов и Савов достала назву Савия, часть за Балатоном — Валерия (на честь дѣвкы Диоклетиана), иншы — Паннония Перва и Друга.Pannonia. //Révai nagy lexikona.

За аварского панованя, од VI. стороча в Паннонию зачинають приходити Славяне. По переможѣню Аварох панами Паннонии стали ся Франкы.Pannonie. // Ottův slovník naučný  

Около року 840 краль Франкох Лудвик I. Благочестивый удѣлив южну часть Панонии моравскому князьови Прибинови. Держава Прибины занимала велику часть днешной Мадярщины, в року 860 перебрав ю его сын Коцел, котрый пановав до року 874.

В конци  IX. стороча в Паннонии запановали Мадяре и одтогды упоминкы о ней в истории заникли.

Жерела и одказы
 Pannonia. //Révai nagy lexikona. 15. köt. Révai Testvérek Irodalmi Intézet Részvénytársaság, Budapest. 1922. Сс.149–150. 
 Обнорский Н.П., Ястребов Н.В.: Паннония. //Энциклопедический словарь Брокгауза и Ефрона, т. XXIIa (1897): Оуэн — Патент о поединках, с. 700–701. 
 Pannonie. // Ottův slovník naučný. Illustrovaná encyklopaedie obecných vědomostí. Díl 19. Vyd. J. Otto. V Praze, 1902. С. 151. 

 Референции 

Катеґорія:Историчны области Австрии
Катеґорія:Историчны области Мадярщины
Катеґорія:Историчны области Сербии
Катеґорія:Историчны области Словении
Катеґорія:Историчны области Хорватии